音樂形式

喺樂理上大致係一指一首樂曲嘅「結構」：一首樂曲可以分做好多段嘅小節，每段小節有若干吓拍子，而小節可以分做若干組舉個具體啲嘅例子，想像一首樂曲分三段樂章，每段樂章有若干段小節，當中第一段樂章嘅拍號係 4/4 而第二段樂章嘅拍號係 3/4－兩段樂章之間喺節奏呢樣特性上有明顯嘅差異，不過有某一串特定樣嘅音符硬係會喺每段樂章嘅開頭嗰段出現，所以呢幾段樂章之間有足夠嘅共通點，可以算係一首樂曲。

分類 

喺實際應用上，啲人通常會用一串串嘅羅馬字母嚟表達分析緊嗰首樂曲嘅形式－一串噉嘅符號會包含若干個字母，字母嘅數量表示首曲可以分做幾多段，每個字母表示某一段「屬於邊個款」。舉啲具體嘅例子說明嘅話，古典樂當中比較常見同簡單嘅音樂形式有以下呢啲：
一部曲式：指首音樂嘅唔同段落喺各種特性上冇明顯嘅差異，用字母表達嘅話，會係類似 AAA 噉嘅樣。
二段體：指首音樂分兩大段，而且兩段嘅長度差唔多一樣咁滯，例子可以睇吓好出名嘅英格蘭民謠《綠袖子》。

三段體：顧名思義指首音樂分三段，當中第三段係第一段嘅重複或者最少似第一段，用字母表達嘅話，會係類似 ABA 噉嘅樣。海頓喺 1791 年作嘅《第 94 號交響曲》嘅第三樂章就用咗三段體。

... 等等。

幻想曲 

每套音樂流派或者音樂傳統都會有佢哋偏好嘅音樂形式，而幻想曲就係泛指唔跟主流音樂形式嘅樂曲，例如貝多芬名曲《月光奏鳴曲》就係一首廣為人知嘅幻想曲－月光奏鳴曲同一般嘅同期奏鳴曲一樣分三段樂章，不過喺速度上，月光奏鳴曲第一段樂章速度慢、第二段速度極快而第三段速度快得嚟俾人形容係「好似風暴噉」，呢種形式有別於當時奏鳴曲興用嘅快-慢-快形式，所以《月光奏鳴曲》成日俾人攞嚟做幻想曲嘅一個例子。

樂理
節奏
旋律
音樂織體

攷

拎 
Musical form. Encyclopaedia Britannica.

音樂理論
音樂